CELEX: 62010TN0416
Language: el
Date: 2010-09-15 00:00:00
Title: Υπόθεση T-416/10: Προσφυγή της 15ης Σεπτεμβρίου 2010 — Yoshida Metal Industry κατά ΓΕΕΑ — Pi-Design κ.λπ. (επιφάνεια καλυπτόμενη από μαύρους κύκλους)

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/32
            
         Προσφυγή της 15ης Σεπτεμβρίου 2010 — Yoshida Metal Industry κατά ΓΕΕΑ — Pi-Design κ.λπ. (επιφάνεια καλυπτόμενη από μαύρους κύκλους)
   (Υπόθεση T-416/10)
   ()
   2010/C 328/56
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Yoshida Metal Industry Co., Ltd (Niigata, Ιαπωνία) (εκπρόσωποι: S. Verea, K. Muraro, M. Balestriero, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικοι ενώπιον του τμήματος προσφυγών: Pi-Design AG (Triengen, Ελβετία), Bodum France SA (Neuilly sur Seine, Γαλλία), Bodum Logistics A/S (Billund, Δανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 20ής Μαΐου 2010 στην υπόθεση R 1237/2008-1·
            
         
               —
            
            
               να επικυρώσει την απόφαση του τμήματος ακυρώσεως της 15ης Ιουλίου 2008 σχετικά με το καταχωρισμένο κοινοτικό σήμα υπ’ αριθ. 1372580·
            
         
               —
            
            
               να υποχρεώσει το καθού να αναγνωρίσει την εγκυρότητα του καταχωρισμένου κοινοτικού σήματος υπ’ αριθ. 1372580·
            
         
               —
            
            
               να καταδικάσει το καθού και τους αντιδίκους ενώπιον του τμήματος προσφυγών στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα που αναπαριστά μία επιφάνεια με μαύρους κύκλους για προϊόντα των κλάσεων 8 και 21 — Καταχωρισμένο υπ’ αριθ. 1372580 κοινοτικό σήμα
   
      Δικαιούχος του κοινοτικού σήματος: Η προσφεύγουσα
   
      Αιτούντες την κήρυξη της ακυρότητας του κοινοτικού σήματος: Οι αντίδικοι ενώπιον του τμήματος προσφυγών
   
      Σήμα του οποίου δικαιούχοι είναι οι αιτούσες την κήρυξη της ακυρότητας του κοινοτικού σήματος: Οι αιτούσες την κήρυξη της ακυρότητας του κοινοτικού σήματος στήριξαν την αίτησή τους στη συνδρομή απόλυτων λόγων ακυρότητας κατά το άρθρο 7 του κανονισμού (ΕΚ) 207/2009 του Συμβουλίου
   
      Απόφαση του τμήματος ακυρώσεως: Απόρριψη της αίτησης για την κήρυξη της ακυρότητας του κοινοτικού σήματος
   
      Απόφαση του τμήματος προσφυγών: Ακυρώνει την προσβαλλομένη απόφαση και κηρύσσει άκυρη την καταχώριση του κοινοτικού σήματος
   
      Λόγοι ακυρώσεως: Παράβαση του άρθρου 7, παράγραφος 1, στοιχείο ε', σημείο ii, του κανονισμού (ΕΚ) 207/2009 του Συμβουλίου, διότι κακώς το τμήμα προσφυγών δέχθηκε ότι τα εν λόγω άρθρα έχουν εφαρμογή στο επίμαχο κοινοτικό σήμα.